THE FORESTIAS เปิดขายโครงการอย่างเป็นทางการ พร้อม 11 ห้องตัวอย่างจาก 3 แบรนด์
เมื่อเดือนที่แล้ว ลงทุนแมน พูดถึงโครงการ THE FORESTIAS  โครงการอสังหาริมทรัพย์ที่ใหญ่สุดในประเทศไทยที่มีมูลค่า 125,000 ล้านบาท บนที่ดิน 398 ไร่ ในทำเลถนนบางนา-ตราด กิโลเมตร 7  ซึ่งก็มีหลายคนให้ความสนใจ พร้อมกับอยากรู้รายละเอียด จนถึงอยากเห็นกับตาว่าภายในโครงการแห่งนี้ จะสวยงามสมบูรณ์แบบขนาดไหน  แล้วเรื่องนี้ก็เป็นจริงขึ้นมาแล้ว เมื่อบริษัท แมกโนเลีย ควอลิตี้ ดีเวล็อปเม้นต์ คอร์ปอเรชั่น จำกัด  หรือ MQDC ได้เปิดขายโครงการอย่างเป็นทางการตั้งแต่ในวันที่ 8 พฤษภาคม เป็นต้นไป  แล้วอยากรู้ไหมว่า THE FORESTIAS เปิดจองโครงการอะไรบ้าง  และรูปแบบที่อยู่อาศัย แต่ละโครงการเป็นอย่างไร
10 พ.ค. 2564

THE FORESTIAS เปิดขายโครงการอย่างเป็นทางการ พร้อม 11 ห้องตัวอย่างจาก 3 แบรนด์
THE FORESTIAS X ลงทุนแมน
เมื่อเดือนที่แล้ว ลงทุนแมน พูดถึงโครงการ THE FORESTIAS 
โครงการอสังหาริมทรัพย์ที่ใหญ่สุดในประเทศไทยที่มีมูลค่า 125,000 ล้านบาท บนที่ดิน 398 ไร่
ในทำเลถนนบางนา-ตราด กิโลเมตร 7
ซึ่งก็มีหลายคนให้ความสนใจ พร้อมกับอยากรู้รายละเอียด
จนถึงอยากเห็นกับตาว่าภายในโครงการแห่งนี้ จะสวยงามสมบูรณ์แบบขนาดไหน
แล้วเรื่องนี้ก็เป็นจริงขึ้นมาแล้ว เมื่อบริษัท แมกโนเลีย ควอลิตี้ ดีเวล็อปเม้นต์ คอร์ปอเรชั่น จำกัด 
หรือ MQDC ได้เปิดขายโครงการอย่างเป็นทางการตั้งแต่วันที่ 8 พฤษภาคม เป็นต้นไป
แล้วอยากรู้ไหมว่า THE FORESTIAS เปิดจองโครงการอะไรบ้าง 
และรูปแบบที่อยู่อาศัย แต่ละโครงการเป็นอย่างไร
ลงทุนแมนจะเล่าให้ฟัง
เราคงเคยได้ยินว่าใน THE FORESTIAS มีอาคารขนาดใหญ่แห่งหนึ่งชื่อ ‘ฟอเรสต์ พาวิลเลียน’
ซึ่งเปรียบเสมือนแกลเลอรีของโครงการ เพราะนอกจากมีการจัดแสดงแนวคิดของโครงการผ่าน Immersive Experience ที่สุดไฮเทคแล้วนั้น
‘ฟอเรสต์ พาวิลเลียน’ ยังจัดแสดงห้องตัวอย่างของโครงการใน THE FORESTIAS
เพื่อให้เราสัมผัสที่อยู่อาศัยของจริงก่อนตัดสินใจซื้อ
โดยครั้งนี้ได้มีการจัดแสดงห้องตัวอย่าง 11 ห้อง จาก 3 โครงการที่พักอาศัย
1. คอนโดมิเนียมแบรนด์ ‘วิสซ์ดอม’ ถูกออกแบบเป็นคอนโดมิเนียมสูง High-Rise มีถึง 3 อาคาร 
โดยมีห้องให้เลือกถึง 7 แบบเลยทีเดียว ขนาดห้องเริ่มต้นตั้งแต่ 35 ตร.ม. จนถึง 205 ตร.ม.
ขณะที่ดีไซน์การออกแบบจะสอดคล้องกับไลฟ์สไตล์คนรุ่นใหม่ จนถึงคนเพิ่งสร้างครอบครัว
ที่น่าสนใจอีกเรื่องก็คือคอนโดมิเนียมแห่งนี้ ผู้อยู่อาศัยสามารถเลี้ยงสัตว์เลี้ยงตัวโปรดได้
2. คอนโดมิเนียมแบรนด์ ‘มัลเบอร์รี โกรฟ’ ถูกออกแบบเป็นคอนโดมิเนียม Low-Rise 
มีห้องให้เลือกมากถึง 16 แบบ โดยมีขนาดห้องเริ่มต้นตั้งแต่ 63 ตร.ม. จนถึง 1,027 ตร.ม.
โดยจะถูกออกแบบให้ผู้อยู่อาศัยใกล้ชิดธรรมชาติ
3. ที่อยู่อาศัยแบรนด์ ‘มัลเบอร์รี โกรฟ’ จะเป็นบ้านเดี่ยวสไตล์คลัสเตอร์โฮม 
มีจำนวนทั้งหมด 37 หลัง และมีให้เลือกถึง 3 ขนาด ตั้งแต่ 4-6 ห้องนอน 
โดยมีพื้นที่ใช้สอยเริ่ม 1,000 ตร.ม. ถึง 1,600 ตร.ม. 
เหมาะสำหรับครอบครัวขนาดใหญ่ที่ต้องการอยู่กันพร้อมหน้าพร้อมตาในบ้านหลังเดียว
4. ที่อยู่อาศัยแบรนด์ ‘ดิ แอสเพน ทรี’ โครงการที่พักอาศัยจับกลุ่มคนอายุ 50 ปีขึ้นไป 
ซึ่งมีให้เลือก 2 แบบคือ Active Living Condominiums หรือคอนโดมิเนียมแนวคิดเพื่อสุขภาพ 
และ Sky Villa Residences โดยที่อยู่อาศัยทั้ง 2 แบบนี้ 
จะเพียบพร้อมด้วยสิ่งอำนวยความสะดวก และบริการระดับ Premium 
ที่น่าสนใจก็คือ โครงการนี้จะมีผู้เชี่ยวชาญที่มาคอยดูแลสุขภาพแบบครบวงจรอย่างใกล้ชิด
ทีนี้หลายคนคงอยากรู้ว่าโครงการอสังหาริมทรัพย์ที่ยิ่งใหญ่สุดของเมืองไทย มีราคาขายอยู่ที่เท่าไร
คำตอบก็คือ มีราคาขายเริ่มต้น 5.14 ล้านบาท จนถึง 250 ล้านบาท
ถึงตรงนี้จะเห็นได้ว่าทุกโครงการที่เปิดจองใน THE FORESTIAS มีเอกลักษณ์เฉพาะตัว
เพื่อจับกลุ่มลูกค้าที่แตกต่างกันออกไป
แต่หากสังเกตดี ๆ ทุกโครงการจะมีจุดขายเหมือนกันหมด
คือต้องการให้ผู้ที่อยู่อาศัยมีสุขภาพที่ดีและมีความสุขในการใช้ชีวิตในที่แห่งนี้
ก็เลยเป็นเหตุผลข้อสำคัญที่ทำให้สภาพแวดล้อมใน THE FORESTIAS
ถูกออกแบบให้อยู่บนพื้นฐานของเรื่องนี้
ไม่ว่าจะเป็นทั้งบ้านเดี่ยวหรือคอนโดมิเนียม ก็จะคัดสรรวัสดุก่อสร้างทุกชิ้นอย่างพิถีพิถัน 
เพราะนอกจากต้องมีความคงทนสูงแล้ว ก็ยังสามารถช่วยให้อากาศและแสงเป็นมิตรกับสุขภาพ
ที่น่าสนใจ MQDC เจ้าของโครงการแห่งนี้มีความเชื่อว่า มนุษย์จะมีความสุขและสุขภาพดี
ต้องใช้ชีวิตใกล้ชิดกับธรรมชาติมากที่สุด
ทำให้ THE FORESTIAS นอกจากจะมีพื้นที่สีเขียวรอบ ๆ ที่อยู่อาศัยแล้วนั้น 
ก็ยังลงทุนเนรมิตผืนป่าขนาดใหญ่ 30 ไร่ ไว้ตรงใจกลางของโครงการแห่งนี้
แล้วเชื่อหรือไม่ว่า หากเราจะอยู่อาศัยในโครงการไหนก็ตาม
ก็สามารถเข้าถึงพื้นที่ป่าแห่งนี้จนถึงโครงการอื่น ๆ ด้วยแนวคิดการออกแบบ
ให้ทุกอย่างใน THE FORESTIAS สามารถเชื่อมโยงถึงกันได้อย่างไร้รอยต่อ
ในเรื่องของทำเลก็ต้องบอกว่า THE FORESTIAS คือทำเลแห่งอนาคตเลยทีเดียว
เพราะนอกจากอยู่ใกล้ EEC ด้วยการใช้เวลาเดินทางไม่นานก็เข้าสู่จังหวัดชลบุรี
ที่มีพื้นที่นิคมอุตสาหกรรมมากมายแล้ว
ทำเลย่านบางนา ก็ยังมีจุดเชื่อมต่อไปสู่สุขุมวิทได้อย่างสะดวกรวดเร็ว  
อีกทั้งในอนาคตก็ยังมีโครงการด้านคมนาคมที่สำคัญ ๆ ที่จะเกิดขึ้นในทำเลแห่งนี้
ถึงตรงนี้ หลายคนอาจคิดว่า THE FORESTIAS กำลังขายที่อยู่อาศัยที่สมบูรณ์แบบ
ที่มีจุดเด่นทั้งทำเลศักยภาพ, ธรรมชาติในโครงการ และแนวคิดการสร้างที่อยู่อาศัย
แต่ในมุมของ ลงทุนแมน THE FORESTIAS อาจไม่ได้ขายที่อยู่อาศัย เพียงอย่างเดียว
แต่กำลังขายสิ่งที่มนุษย์เรากำลังโหยหามากที่สุด 
นั่นคือ “สุขภาพที่ดี จนถึงการใช้ชีวิตอย่างไร ให้มีความสุขในทุก ๆ วัน”
ทั้งนี้ MQDC กำหนดเปิดขายโครงการที่พักอาศัยต่างๆ ในเดอะ ฟอเรสเทียส์ อย่างเป็นทางการ 
ตั้งแต่วันเสาร์ที่ 8 พฤษภาคมนี้เป็นต้นไป โดยผู้สนใจเข้าชมโครงการ สามารถนัดหมายล่วงหน้าเพื่อเข้าชมแบบส่วนตัว โดยลงทะเบียนได้แล้ววันนี้ ที่ Call Center 1265 หรือ 
 
ทั้งนี้เป็นไปตามประกาศของทางราชการในเรื่องการดำเนินการในสถานการณ์โควิด 19
Reference
-ข่าวประชาสัมพันธ์ บริษัท แมกโนเลีย ควอลิตี้ ดีเวล็อปเม้นต์ คอร์ปอเรชั่น จำกัด